मिश्रित युगल में बोपन्ना हारे, पेस और भूपति जीते  
भारत के रोहन बोपन्ना और चीन की जी यान की जोड़ी को वर्ष के पहले ग्रैंड स्लैम ऑस्ट्रेलियन ओपन के मिश्रित युगल में हार का सामना करना पड़ा है।
भारत के रोहन बोपन्ना और चीन की जी यान की जोड़ी को वर्ष के पहले ग्रैंड स्लैम ऑस्ट्रेलियन ओपन के मिश्रित युगल में हार का सामना करना पड़ा है।  बोपन्ना और ली यान की जोड़ी को रविवार को तीसरी वरीयता प्राप्त रूस की मारिया किरिलेंको और सर्बिया के नेनाद जिमोनजिक की जोड़ी ने पहले दौर के मुकाबले में 6-7 (3), 6-3 से शिकस्त दी।  एक अन्य मुकाबले में पेस और भूपति अपने-अपने जोड़ीदारों के साथ मिश्रित युगल के दूसरे दौर में पहुंच गए हैं।  भूपति और मेजबान खिलाड़ी अनासतासिया राडीओनोवा की जोड़ी ने जर्मनी के आंद्रिया पेटकोविच और पोलैंड के मारूअज फाइरेस्टेनबर्ग की जोड़ी को पहले दौर के मुकाबले में 6-2, 6-2 से शिकस्त दी।  पेस और जिम्बाब्वे की कारा ब्लैक की जोड़ी ने रूस की अलीसा क्लेबानोवा और बेलारूस के मैक्स मिर्नी की जोड़ी को 7-6 (2), 4-6, 12-10 हराया।